google/wiki40b huggingface dataset:
गंगोलीहाट

इतिहास

सरयू गंगा तथा राम गंगा नदियों के मध्य स्थित होने के कारण इस क्षेत्र को पूर्वकाल में गंगावली कहा जाता था, जो धीरे धीरे बदलकर गंगोली हो गया। तेरहवीं शताब्दी से पहले इस क्षेत्र पर कत्यूरी राजवंश का शासन था। गंगोलीहाट इस गंगोली क्षेत्र का प्रमुख व्यापारिक केंद्र था।
तेरहवीं शताब्दी के बाद यहाँ मनकोटी राजाओं का शासन रहा, जिनकी राजधानी मनकोट में थी। गंगोलीहाट के जाह्नवी नौले से प्राप्त एक शिलालेख पर मनकोटी राजाओं के नाम अंकित हैं।
सोलहवीं शताब्दी में कुमाऊँ के राजा बालो कल्याण चन्द ने मनकोट पर आक्रमण कर गंगोली क्षेत्र पर अधिकार कर लिया। उन्नीसवीं शताब्दी में गंगोली को अल्मोड़ा जनपद का परगना बनाया गया, तथा गंगोलीहाट नगर में ही परगना मुख्यालय स्थापित किये गए। १९६० में पिथौरागढ़ जनपद के गठन के बाद गंगोलीहाट तहसील का भी गठन किया गया, जिसका मख्यालय भी गंगोलीहाट नगर में रखा गया।
गंगोलीहाट नगर की स्थापना ७ जुलाई २०१२ को पिथौरागढ़ जनपद के ११ राजस्व ग्रामों को मिलाकर किया, जिनमें हाट, कूंउप्रेती, खेतीगड़ा, पुनौली, नौढुंगा, चुडिय़ागौर, चौढिय़ार, लाली, खतेड़ा, हनेरा व रावलगांव शामिल हैं।
रासायनिक उपकरण

किसी भी रासायनिक प्रयोगशाला में ठोस, द्रव, या गैस अवस्था में अनेक प्रकार के पदार्थों के साथ प्रयोग करने पड़ते हैं तथा विभिन्न प्रयोगों के साथ विशेष प्रकार के उपकरणों को जुटाना पड़ता है। अत: उन साधारण उपकरणों को, जिनसे अन्य अनेक प्रकार के जटिल उपकरण तैयार कर प्रयोग किए जाते हैं, जान लेना नितांत आवश्यक है। रासायनिक उपकरणों (Chemical Apparatus) का चुनना इस बात पर भी निर्भर करता है कि क्रिया किस ताप पर होगी और क्रियाशील पदार्थ संक्षारक (corrosive) तो नहीं होंगे।
रासायनिक क्रियाएँ ठोस, द्रव, या गैस अवस्थावाले पदार्थों के साथ हो सकती हैं। अत: विलयन, निस्यंदन, निष्कर्षण, अवक्षेपण, वाष्पीकरण, संघनन, शोषणश् आदि अनेक विधियों के लिए विभिन्न प्रकार के उपकरण, जैसे वीकर, परखनली, कीप, पंप, निस्यंदन फ्लास्क, जल ऊष्मक, वालू ऊष्मक, आंशिक आसवन स्तंभ, फ्लास्क शोषक स्तंभ, गैसजनित्र, धावन बोतल, काग, रबर तथ काँच की नली, तापमापी, मूषा, तोल बोतल, ब्यूरेट, पिपेट, अंशांकित फ्लास्क आदि, प्रयुक्त होते हैं।
किसी विशेष प्रकार का उपकरण तैयार करने के लिए विभिन्न उपकरणों को शीशे तथा रबर, या प्लास्टिक की नलियों की सहायता से जोड़ना पड़ता है। उनमें साधारण, या रबर के काग लगाने पड़ते हैं। उन कागों में छेद करने पड़ते हैं, काँच की नलियों को मोड़ना पड़ता है तथा उन्हें झुकाना, खींचना या किसी विशेष अभीष्ट रूप में बनाना आवश्यक होता है। आजकल घर्षित काँच के प्रामाणिक जोड़वाले उपकरण भी ऐसी नापों के मिलते हैं जो इस प्रकार जुट जाते हैं कि उनमें जल, या हवा का पूर्ण रोधन हो सके। अत: काग लगाने, या अन्य प्रकार से जोड़ने की आवश्यकता नहीं होती। प्रयोग करते समय जोड़ों का सिलीकोन ग्रीज़ से स्नेहन (lubrication) करना पड़ता है, जिससे वे पूर्णरूपेण वायुरोधी हो जाएँ।
प्रयोगशाला की विधियों में समय-समय पर परिवर्तन होते रहे हैं, अत: कम मात्रा में पदार्थ लेकर काम करने के लिए सूक्ष्म उपकरणों का, जैसे सूक्ष्म बीकर, सूक्ष्म ब्यूरेट, सूक्ष्ममापी तुला आदि का प्रयोग होने लगा है, जिनकी सहायता से हम कुछ मिलिग्राम पदार्थ से अनेक क्रियाएँ कर सकते हैं। ऐसे अधिकांश उपकरण अधिक मात्रा में पदार्थ लेकर काम में आनेवाले उपकरणों के लघु रूप हैं।
इसके अतिरिक्त प्रयोगशाला में कुछ भौतिक मापों का निकालना पड़ता है, जिसके लिए तुला, तापमापी, बैरोमीटर, स्पेक्ट्रोमीटर, पी.एच मापी, चालकतामापी, ध्रुवणमापी, विवर्तनमापी, श्यानतामापी आदि अनेक विशेष उपकरणों की आवश्यकता होती है।
उषा शर्मा

जीवनी

उषा शर्मा का जन्म हरयाणा, भारत में हुआ। कम उम्र में ही उन्होंने शास्त्रीय और लोक नृत्य सीख ली थी। 
प्राथमिक विद्यालय के दौरान उन्होंने जवाहरलाल नेहरू के लिए नृत्य किया था। उन्होंने कवि देवी शंकर प्रभाकर से विवहा किया जो बाद में फिल्म निर्माता बन गए। 
उन्होंने १९८४ की फिल्म चंद्ररावल लिखी और उसमे मुख्य अभिनय निभाया उनकी पत्नी उषा ने। यह फिल्म एक वित्तीय सफलता थी, और अब तक की सबसे अधिक कमाई वाले हरियाणावी फिल्म बनी हुई है।
बाद में हरियाणा कला परिषद के एक निदेशक बनी, एक संगठन जो हरियाणवी संस्कृति को बढ़ावा देता है।
कांता गुप्ता

कांता गुप्ता मैनिटोबा विश्वविद्यालय में गणित की प्राध्यापक है। उन्हें जाना जाता है अमूर्त बीजगणित और समूह सिद्धांत में उनके शोध के कारण। 
गुप्ता ने जम्मू और कश्मीर विश्वविद्यालय से स्नातक की उपाधि प्राप्त की। अलीगढ़ मुस्लिम विश्वविद्यालय से स्नातकोत्तर और एक और स्नातकोत्तर की उपाधि ऑस्ट्रेलियाई राष्ट्रीय विश्वविद्यालय से प्राप्त की। और पीएच.डी. माइकल फ्रेडरिक न्यूमैन की देखरेख में एएनयू से १९६७ में प्राप्त की।
१९९१ में वह रॉयल सोसाइटी ऑफ़ कनाडा में चुने गई और २००० में कनाडा के गणितीय सोसायटी के क्रेगर-नेल्सन पुरस्कार से सम्मानित किया गया।
किशन महाराज

जन्म और परिवार

किशन महाराज का जन्म काशी के कबीरचौरा मुहल्ले में 1923 में पारंपरिक रूप से एक संगीतज्ञ के परिवार में हुआ। कृष्ण जन्माष्टमी पर आधी रात को जन्म होने के कारण उनका नाम किशन पड़ा। उन्होंने अपने प्रारंभिक वर्षों में पिता पंडित हरि महाराज से शास्त्रीय संगीत की शिक्षा प्राप्त की। पिता के देहांत के बाद उनके चाचा एवं पंडित बलदेव सहाय के शिष्य पंडित कंठे महाराज ने उनकी शिक्षा का कार्यभार संभाला।

कार्यक्षेत्र

किशन महाराज ने तबले की थाप की यात्रा शुरू करने के कुछ साल के अंदर ही उस्ताद फैय्याज खान, पंडित ओंकार ठाकुर, उस्ताद बड़े गुलाम अली खान, पंडित भीमसेन जोशी, वसंत राय, पंडित रवि शंकर, उस्ताद अली अकबर खान जैसे बड़े नामों के साथ संगत की। कई बार उन्होंने संगीत की महफिल में एकल तबला वादन भी किया। इतना ही नहीं नृत्य की दुनिया के महान हस्ताक्षर शंभु महाराज, सितारा देवी, नटराज गोपी कृष्ण और बिरजू महाराज के कार्यक्रमों में भी उन्होंने तबले पर संगत की।
उन्होंने एडिनबर्ग और वर्ष 1965 में ब्रिटेन में कॉमनवेल्थ कला समारोह के साथ ही कई अवसरों पर अपने कार्यक्रम प्रस्तुत कर प्रतिष्ठा अर्जित की। उनके शिष्यों में वर्तमान समय के जानेमाने तबला वादक पंडित कुमार बोस, पंडित बालकृष्ण अय्यर, सुखविंदर सिंह नामधारी सहित अन्य नाम शामिल हैं।

पुरस्कार व सम्मान

किशन महाराज को वर्ष 2002 में पद्मविभूषण से सम्मानित किया गया था। उन्हें वर्ष 1973 में पद्मश्री, वर्ष 1984 में केन्द्रीय संगीत नाटक पुरस्कार, वर्ष 1986 में उस्ताद इनायत अली खान पुरस्कार, दीनानाथ मंगेशकर पुरस्कार और ताल विलास के अलावा उत्तरप्रदेश रत्न, उत्तरप्रदेश गौरव भोजपुरी रत्न, भागीरथ सम्मान और लाइफ टाइम अचीवमेंट सम्मान से भी नवाजा गया।
E (गणितीय नियतांक)

गणित में e एक प्रागनुभविक संख्या है। इसका मान लगभग 2.71828 है। इसको यदाकदा 'आयलर संख्या' (Euler's number) भी कहते हैं। e एक महत्त्वपूर्ण गणितीय नियतांक है। प्राकृतिक लघुगणक का आधार यही संख्या ली जाती है।

गुण

e एक प्रागनुभविक अपरिमेय संख्या है।
देवघर विमानक्षेत्र

विकास

वर्ष 2013 में झारखंड सरकार ने भारतीय विमानपत्तन प्राधिकरण के साथ एक समझौता ज्ञापन किया था जिससे विमानक्षेत्र का विकास होता और राज्य में धार्मिक पर्यटन बढ़ता।
भारतीय विमानपत्तन प्राधिकरण ने इसे एटीआर-72 जैसे विमानों के लिए अपग्रेड करने का फैसला लिया जिसमे रनवे को 2700 मिटर तक लंबा किया जाएगा और नया 5400 स्कवेर फीट यात्री टर्मिनल बनया जाएगा।
सारगैसो सागर

सारगैसो सागर (अंग्रेजी :Sargasso Sea) उत्तरी अटलांटिक महासागर में २०° से ४०° उत्तरी अक्षांशों तथा ३५° से ७५° पश्चिमी देशान्तरों के मध्य चारों ओर  प्रवाहित होने वाली जलधाराओं के मध्य स्थित शांत एवं स्थिर जल के क्षेत्र को सारगैसो सागर कहा जाता है।  यह गल्फ स्ट्रीम ,कनारी तथा उत्तरी विषुवतीय धाराओं के चक्र के बीच स्थित शांत जल क्षेत्र है। इसके तट पर मोटी समुद्री घास तैरती है। इस घास को पुर्तगाली भाषा में सारगैसम (Sargassum) कहते हैं ,जिसके नाम पर ही इसका नाम सारगैसो सागर रखा गया।
नूर-उल-हक कादरी

नूर-उल-हक कादरी एक राजनीतिज्ञ है पाकिस्तान के राष्ट्रीय विधानसभा में | वह NA-45 निर्वाचन क्षेत्र का प्रतिनिधित्व करता है संघीय शासित कबायली इलाका के लिए |
सुधा भट्टाचार्य

शिक्षा और करियर

दिल्ली विश्वविद्यालय से वनस्पति विज्ञान में स्नातक होने के बाद, भट्टाचार्य ने भारतीय कृषि अनुसंधान संस्थान में बायोकैमिस्ट्री और आणविक जीव विज्ञान का अध्ययन किया। उन्होंने १९७३ में अपनी स्नातकोत्तर पूर्ण कर ली और १९७७ में एस्चेरिशिया कोली में आरएनए संश्लेषण के नियमन के लिए शोध के लिए पीएच डी अर्जित किया।
जेएनयू में शामिल होने से पहले, भट्टाचार्य ने अखिल भारतीय आयुर्विज्ञान संस्थान में काम किया है और टाटा रिसर्च डेवलपमेंट एंड डिज़ाईन सेंटर मे।
पौष शुक्ल पञ्चमी

पौष शुक्ल पंचमी भारतीय पंचांग  के अनुसार दसवें माह की पाँचवी तिथि है, वर्षान्त में अभी ८५ तिथियाँ अवशिष्ट हैं।
बर्मी लिपि

म्यांमार लिपि का लिप्यन्तरण

बर्मी लिपि के रोमनीकरण की चार प्रणालियाँ प्रचलित हैं। इनमे से दो प्रणालियाँ लिप्यन्तरण (transliterations) कही जा सकती हैं तथा अन्य दो का जोर उच्चारण पर है इसलिये उन्हें टांस्क्रिप्शन (transcriptions) कह सकते हैं।
लिप्यन्तरण की प्रणालियाँ हैं- MLC Transcription System (Wikipedia article) तथा ALA-LC Romanization भी देखें। टांसक्रिप्शन प्रणालियाँ हैं- BGN/PCGN romanization (कुछ परिवर्तनों के साथ) तथा John Okell द्वारा प्रयुक्त प्रणाली।
इन प्रणालियों का विस्तृत विवेचन नीचे की सारणियों में दिया गया है-
कमसार

भू सम्पदा

यहां के शहरीकरण, व लोगों के छोटे गाओ को व्यवसाय के लिये छोड़कर यहां बसने से, यहां की जनसंख्या में एक बड़ी वृद्धि हुई है। इसी का परिणाम है, जिसमें पड़ोसी गाँव भी शामिल हैं। इस कारण कई बाहरी क्षेत्र अपनी सीमाएं खोते जा रहे हैं, व भू संपदा के भाव ऊंचे उठते जा रहे है !
रुच

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
घूर्णन काल

भौतिकी में, घूर्णन काल (rotation period) उस समय के अवधि को कहते हैं जिसमें कोई घूर्णन करती हुई (यानि लट्टू की तरह घूमती हुई) वस्तु अपने घूर्णन अक्ष के इर्द-गिर्द एक चक्कर पूरा कर लेती है। उदाहरण के लिए, पृथ्वी अपने अक्ष पर लगभग चौबीस घंटे (यानि लगभग एक दिन) में एक चक्कर पूरा कर लेती है, इसलिए उसका घूर्णन काल लगभग एक दिन है।
हमारे सौर मण्डल का सूरज भी घूर्णन कर रहा है लेकिन चूँकि वह पूरा गैस का बना है और उसमें पृथ्वी जैसी सख्ती नहीं है इसलिए उसका मध्य हिस्सा उसके ध्रुवों की अपेक्षा जल्दी घूर्णन करता है। सूरज की मध्य रेखा पर घूर्णन काल २५ दिन ९ घंटे ७ मिनट है, जबकि उसके ध्रुवों का घूर्णन काल ३५ दिन है।
जॉन वुडरफ

आरम्भिक जीवन

जॉन वुडरफ का जन्म १५ दिसम्बर सन् १८६५ को हुआ था। उनके पिता जेम्स टिस्दल वुडरफ (James Tisdall Woodroffe) तत्कालीन बंगाल के ऐडवोकेट-जनरल थे। उनकी माता का नाम फ्लोरेंस था। उनकी शिक्षा वोबर्न पार्क स्कूल (Woburn Park School) तथा यूनिवर्सिटी कालेज, आक्सफोर्ड में हुई। यहाँ उन्होने न्यायशास्त्र (jurisprudence) एवं नागरिक कानून में स्नातक की उपाधि प्राप्त की।
सन् १८९० में वे भारत आ गये और कोलकाता उच्च न्यायालय में एडवोकेट के रूप में काम करना शुरू किया।
1867 ऑस्ट्रो-हंगेरियन समझौता

1867 का ऑस्ट्रो-हंगेरियन समझौता बनाएँ ने ऑस्ट्रिया-हंगरी का द्विराजतंत्र (अंग्रेज़ी: dual monarchy) को स्थापित किया था। इस समझौते से हंगरी राज्य की संप्रभुता को अंशतः बहाल हुई, जो अब ऑस्ट्रियाई साम्राज्य के अधिकार में नहीं रहा। हंगरी ने अपनी स्वतंत्रता 1848 क्रांति में खो गई थी।
राष्ट्रमण्डल शासनाध्यक्षों की बैठक 2013

चोगम का उद्धघाटन

राष्ट्रमण्डल की अध्यक्ष महारानी एलिजाबेथ द्वितीय का प्रतिनिधित्व कर रहे राजकुमार चार्ल्स ने सम्मेलन का उद्घाटन किया।

चोगम सम्मेलन का बहिष्कार

विभिन्न जन-समूहों की तरफ से देश के तमिल समुदाय के विरुद्ध हुए अत्याचारों और बदहाल मानवाधिकार रिकॉर्ड को देखते हुए चोगम को श्रीलंका में आयोजित न किये जाने के लिए और इसका बहिष्कार करने माँग की। इस सम्मेलन में 53 देशों के प्रतिनिधिमंडल भाग लेने पहुँचे जिनका युद्ध के दौरान और बाद में लापता हुए सदस्यों के परिवारों ने विरोध भी किया। ब्रिटेन के प्रधानमंत्री डेविड कैमरन के अनुसार श्रीलंकाई राष्ट्रपति राजपक्षे को तमिल टाइगर्स के खिलाफ़ कथित युद्ध अपराधों को लेकर गंभीर सवालों के जवाब देने होंगे। लेकिन बैठक के बाद जारी किए गए घोषणा पत्र में श्रीलंकाई सैन्य बलों के कथित युद्ध अपराधों का कोई जिक्र नहीं किया गया।
भारत, मॉरिशस और कनाडा के शासनाध्यक्षों ने बैठक का बहिष्कार किया। इन देशों का आरोप है कि मंहिदा राजपक्षे के शासन के दौरान श्रीलंका में गृह युद्ध की समाप्ति के अंतिम महीनों में तमिल विद्रोहियों के ख़िलाफ़ युद्ध अपराध हुए थे। भारत में तमिलनाडु विधानसभा ने सम्मेलन से दो दिन पूर्व प्रस्ताव पारित किया जिसमें सम्मेलन का पूरी तरह बहिष्कार करने की मांग की। कनाडा के प्रधानमंत्री स्टीफेन हार्पर ने भी मानव अधिकारों के मसले पर इस सम्मेलन का बहिष्कार किया। भारत के प्रधानमंत्री मनमोहन सिंह ने घरेलु विवादों के चलते बैठक में शामील होने में असमर्थता जताई।

श्रीलंका का तर्क

उपरोक्त विरोध और बहिष्कार की घोषणाएँ के मध्यनजर श्रीलंका ने तर्क दिया कि उन्होंने केवल पिछले ३० वर्षों से चल रहे गृहयुद्ध को समाप्त कर दिया और वर्तमान में वहाँ किसी भी तरह से मानवाधिकारों का हनन करने वाले के खिलाप कार्रवाही की जायेगी। श्रीलंका के अनुसार मानवाधिकारों का हनन तो तब होता था जब हर रोज एक, दस या पंद्रह शव बरामद किए जाते थे। वरिष्ठ पत्रकार ज्योति मल्होत्रा के अनुसार - "चोगम उन देशों का समूह है जो एक ज़माने में ब्रिटेन के उपनिवेश थे। इस तरह के सम्मेलन का कोई आज की दुनिया में कोई बहुत ज़्यादा महत्व नहीं है क्योंकि ब्रिटेन अब उतना शक्तिशाली नहीं रहा, जितना पहले था। भारत जैसे इतने बड़े मुल्क के प्रधानमंत्री इस सम्मेलन में नहीं जा रहे हैं। इस सम्मेलन का जो भी नतीजा निकलेगा, वो बड़ा सीमित होगा।"
सूरीनाम का इतिहास

सूरीनाम का प्राचीन इतिहास ३००० ईसापूर्व से आरम्भ होता है जब इस क्षेत्र में मूलवासियों ने यहाँ बस्तियाँ बनायीं।
युग मानस

युग मानस हिन्दी की एक ऑनलाइन वेब पत्रिका है।
सीधी ज़िला

इतिहास

सीधी मध्यप्रदेश का हिस्सा है, इसकी छवि गौरवशाली इतिहास और कला की है। सीधी, राज्य की उत्तर-पूर्वी सीमा में स्थित है। सीधी को इसके प्राकृतिक सौंदर्य, ऐतिहासिक महत्व और सांस्कृतिक कला के लिए जाना जाता है। सीधी प्राकृतिक संसाधनों से भरा हुआ है, सोन नदीं यहाँ से गुजरती है। संजय राष्‍ट्रीय उद्याान  दुबरी में जो सीधी मुुुख्‍यालय से 80 क‍ि.मी.  की दूरी पर दक्षिणी छोर में स्‍थ्‍त‍ि है । राष्‍ट्रीय अम्‍यारण्‍य  भी हैै जोेे बगदरा में है। सोन नदी में सोन घि‍डियाल भी है।  
गोपद बनास तहसील क्षेत्र में घोघरा देवी का मन्दिर हैै जहां प्रतिवर्ष नवरात्रि में मेला लगता है,माना जाता है अकबर के नौ रत्‍नों में से एक बीरबल का जन्‍म भी यहीं हुआ  था। 
इस जिले के भवरसेंंन मे वाणभट्ट का जन्म हुआ माना जाता है |

विभाजन

सीधी में 5 तहसीलें हैं :गोपदबनास, चुरहट, रामपुर नैकिन, मझौली, कुसमी। जिले में 4 विधानसभा निर्वाचन क्षेत्र हैं - चुरहट, सीधी, सिहावल और धौहानी। ये सारे विधानसभा क्षेत्र, लोकसभा निर्वाचन क्षेत्र सीधी के अंतर्गत आते हैं। चुरहट एवंं मझौली नगर परिषद  है रामपुर नैकिन नगर पंचायत है

अर्थव्यवस्था

विंध्यांचल सुपर थर्मल पॉवर स्टेशन एक बड़े क्षेत्र में बिजली पहुँचाता है।
2006 में पंचायती राज मंत्रालय ने सीधी को देश के सबसे पिछड़े 250 जिलो की सूची में शामिल किया था। यह मध्य प्रदेश के उन 24 जिलों में से एक है जिन्हें पिछड़ा क्षेत्र अनुदान कोष (BRGF) कार्यक्रम के तहत अनुदान मिलता है। सीधी  में आय का प्रमुुुुख स्‍त्रोत कृष‍ि है।

भूगोल

सीधी जिला राज्य के उत्तर-पूर्वी सीमा पर, 22.475 से 24.4210 उत्तरी अक्षांश तथा 81.18 40 से 82.4830 पूर्वी देशांतर के बीच स्थित है। जिले के उत्तर-पूर्व में सिंगरौली जिला, पूर्व में छतीसगढ़ का कोरिया जिला तथा पश्चिम में रीवा जिला स्थित है।
सीधी जिले की कुल जनसंख्या 18,31,152 है, जो कि 2001 के मध्य प्रदेश का 3.03% हिस्सा है।
रोहिना मिर्जापुर

यातायात

यहाँ बस और रेलमार्ग द्वारा पहुचा जा सकता हैँ।
बस द्वारा= दिल्ली आनंद विहार बस अड्डा से 200 किलोमीटर एटा बस अड्डा पर उतर कर 23 किलोमीटर आगे आगरा रोड पर अवागढ़ की बस पकड़ कर अवागढ़ पहुचते हैँ। फिर यहाँ से ताँगा, जुगाड़ (एक प्रकार का लोकल वाहन) पकड़ कर रोहिना मिर्जापुर पहुचाँ जा सकता हैँ।
रेलमार्ग द्वारा= दिल्ली कलकत्ता रेलमार्ग पर दिल्ली से 208 किलोमीटर आगे टूण्डला जंक्शन पर उतरना हैँ। फिर यहाँ से एटा रोड पर अवागढ़ बाली बस से अवागढ़ पहुचकर फिर उपरोक्त तरीके से पहुँचा जा सकता हैँ।

ग्राम पंचायत प्रधान की सूची

श्रीमती मुन्नी देवी बघेल पत्नी श्री रमेशचंद्र बघेल 1995-2000
श्रीमती सुमन यादव पत्नी श्री अशोक यादव 2000-2005
श्रीमती प्रेमा देवी पत्नी श्री शमशेर सिंह नेताजी 2005-2010
श्रीमती सुमन यादव पत्नी श्री अशोक यादव 2010-2015
श्रीमती हेमलता सिंह पत्नी श्री लाखन सिंह राणा 2015- वर्तमान

जातीय समुदाय

ग्राम पंचायत में विभिन्न जातियों के लोग रहते हैं हिंदू मुस्लिम है खासकर हिंदुओं की जातियों में ब्राह्मण, ठाकुर, नाई, जाटव, कुम्हार, बघेल धनगर, यादव, दिवाकर, जोशी, अगरिया, अहेरिया, लोधी राजपूत, बंजारा, आदि
आधुनिक भारत-सुमित सरकाऱ

आधुनिक भारत के इतिहास पर लिखी गइ इस पुस्तक में भारत के इतिहास के १८८५ से १९४७ तक के काल की घटनाओं को समेटा गया है। इस पुस्तक में उन्होंने उन्होंने स्पष्ट कर दिया है कि यह इतिहास को नीचे से देखने की कोशिश है। राष्ट्रवादी और अनेक मार्क्सवादी इतिहासकारों से भी थोड़ा अलग रहकर इसमें सचेत रूप से अभिजनवादी इतिहास दृष्टि से मुक्त रहने की कोशिश मिलती है। नवीनतम शोधों के निष्कर्षों को साथ लेकर चलने के कारण यह पुस्तक कई परंपरागत मान्यताओं से अलग और कहीं कहीं तो उसके खिलाफ भी जाती हुई प्रतीत होती है। दृष्टि के स्तर पर और कुछ तथ्य के स्तर पर भी आइ नवीनता इसे पठनीय और संग्रहणीय पुस्तक बनाती है। 
मॉडर्न इंडिया नाम की इस पुस्तक का आधुनिक भारत नाम से शुशीला डोभार ने बेहतरीन हिंदी अनुवाद किया है। इसका प्रकाशन राजकमल प्काशन प्राइवेट लिमिटेड, नई दिल्ली द्वारा पहले-पहल १९९३ में किया गया। २००६ तक इस पुस्तक की तेरह आवृत्तियाँ हो चुकी थी।

पुस्तक के कुछ संक्षिप्त अंश

अध्याय- १। परिवर्तन और निरंतरता
पाकशैली

पाकशैली (अंग्रेज़ी: cuisine, क्वीज़ीन) भोजन पकाने की किसी ऐसे विशेष शैली को कहते हैं जो किसी संस्कृति या भौगोलिक क्षेत्र से सम्बन्धित हो। पाकशैलियाँ स्थानीय सब्ज़ियों, मसालों व अन्य पाक-सामग्रियों की उपलब्धी से प्रभावित होती हैं, हालांकि कभी-कभी इनमें उन चीज़ों का भी प्रयोग दिखता है जो व्यापार-द्वारा लगातार उपलब्ध होती हों।
जैवोपचारण

जैवोपचारण (जीव+उपचार+ण = जीवों द्वारा उपचार) (अंग्रेजी: Bioremediation), की परिभाषा के अनुसार यह एक ऐसी प्रक्रिया है जिसमें, सूक्ष्मजीवों जैसे जीवाणुओं या उनके एंजाइमों का उपयोग करके किसी संदूषित हो चुके पर्यावरण को पुन: उसकी मूल स्थिति में लाने का प्रयास किया जाता है। जैवोपचारण का उपयोग, कुछ विशिष्ट संदूषकों जैसे कि क्लोरीनयुक्त कीटनाशक जिनका क्षरण जीवाणुओं द्वारा होता है, या फिर सामान्य रूप से तेल फैलाव की स्थिति में जहां कच्चे तेल के अपघटन के लिए कई तकनीकों का प्रयोग किया जाता है जिसमें, उर्वरकों का प्रयोग कर जीवाणुओं द्वारा कच्चे तेल के अपघटन की प्रक्रिया को तेज करना शामिल है, में किया जाता है।

सरल परिभाषा

साधारण शब्दों में जैवोपचारण एक ऐसी विधि है जिसमें सूक्ष्मजीवों का प्रयोग करके किसी प्रदूषित हो चुके पर्यावरण (जैसे प्रदूषित भूजल या मृदा) को प्राकृतिक रूप से उसका मूल स्वरूप प्रदान किया जाता है।

कार्यविधि

किसी अप्रदूषित पर्यावरण में जीवाणु, कवक, प्रोटिस्ट और अन्य सूक्ष्मजीव लगातार कार्बनिक पदार्थों के अपघटन में लगे रहते हैं। जब यह पर्यावरण किसी कार्बनिक प्रदूषक जैसे कि कच्चा तेल, द्वारा प्रदूषित किया जाता है तो कुछ सूक्ष्मजीव तो मर जाते हैं पर कुछ अन्य सूक्ष्म जीव जो इस बाहरी प्रदूषक को भी अपघटित करने की क्षमता रखते हैं, बच जाते हैं। जैवोपचारण के द्वारा इन बचे हुए सूक्ष्मजीवों की संख्या में उर्वरक, ऑक्सीजन तथा अन्य अनुकूल परिस्थितियां प्रदान कर तेजी से वृद्धि की जाती है। अनुकूल परिस्थितियों के चलते इन सूक्ष्मजीवों की संख्या में तेजी से वृद्धि होती है जिसके परिणामस्वरूप बाहर से आये कार्बनिक प्रदूषक का अपघटन भी त्वरित गति से होता है। तेल रिसाव के अधिकतर मामलों से निपटने के लिए तो जैवोपचारण की विधि ही काम में लाई जाती है।
किसी प्रदूषित पर्यावरण को पुन: उसकी मूल स्थिति में पहुँचाने के लिए दो में से एक तरीका इस्तेमाल में लाया जाता है। ऊपर दिये गये उदाहरण में, पहले तो बच गये सूक्ष्मजीवों की संख्या में वृद्धि के उपाय किये जाते हैं और दूसरा (विशेष परिस्थिति) विशेष सूक्ष्मजीव बाहर से लाकर इस पर्यावरण में प्रविष्ट कराये जाते हैं ताकि, प्रदूषकों का अपघटन तीव्र गति से हो।

सीमायें

जैवोपचारण कुछ प्रकार के प्रदूषणों से निपटने के लिए तो एक अच्छी रणनीति है, पर यह हर प्रकार के प्रदूषण के उपचार में एक कारगर उपाय नहीं है। उन स्थानों जहां मुख्य प्रदूषक ऐसे रसायन हों जो लगभग सभी प्रकार के सूक्ष्मजीवों के लिए विषैले हों वहाँ, जैवोपचारण द्वारा प्रदूषण से मुक्ति पाना संभव नहीं है। इन रसायनों में विभिन्न धातुयें जैसे कि कैडमियम और सीसा और लवण जैसे कि सोडियम क्लोराइड (साधारण नमक) शामिल हैं।
इस सबके बावजूद, जैवोपचारण प्राकृतिक रूप से होने वाली अपघटन की क्रिया को त्वरित गति प्रदान कर प्रदूषन से निपटने की एक अच्छी युक्ति प्रदान करता है। स्थान और प्रदूषको के अनुसार जैवोपचारण अन्य वैकल्पिक उपायों जैसे कि जलाने या प्रदूषित पदार्थों द्वारा निचले स्थानों की भराई, की तुलना में एक सुरक्षित और सस्ता उपाय साबित होता है। इसके द्वारा प्रदूषित स्थान पर ही प्रदूषण का उपचार किया जा सकता है और इसके लिए मिट्टी या तलछट को खोद कर हटाने या पानी को पम्प कर बाहर निकालने की जरूरत नहीं पड़ती।
अनुरोध (1977 फ़िल्म)

संक्षेप

अरुण (राजेश खन्ना) अमीर व्यापारी श्री चौधरी का इकलौता पुत्र था। वह प्रसिद्ध गायक बनना चाहता था और स्थानीय रेडियो में गाता था। ज्यादातर वह अपने दोस्त श्रीकांत (विनोद मेहरा) द्वारा लिखे गए गीत गाता था। उसके पिता चाहते हैं कि वे अपने परिवार के व्यवसाय की देखभाल करें और सोचते हैं कि गायन उनके रुतबे के लोगों के लायक काम नहीं है। इससे हमेशा पिता और पुत्र के बीच तनाव होता है। दूसरे छोर पर, श्रीकांत अपनी विधवा माँ के साथ बहुत गरीबी में रहता है। वह गीत और लेख लिखकर जीविकोपार्जन करता है। अरुण अक्सर उसे पैसे से मदद करता है क्योंकि श्रीकांत बहुत बीमार हो जाता है और बाहर काम नहीं कर सकता।
जबकि चीजें इस तरह हैं, एक दिन अरुण अपने पिता से लड़ता है और अपना घर छोड़ने का फैसला करता है। वह कलकत्ता पहुँच जाता है। वह स्थानीय रेडियो में गायक के रूप में शामिल होता है और श्री माथुर (अशोक कुमार) के घर में ड्राइवर के रूप में काम करने लगता है। वह अपनी पहचान छिपाने के लिए संजय कुमार नाम का इस्तेमाल करता है। माथुर अपनी पोती सुमिता (सिम्पल कपाड़िया) के साथ रहते हैं। उन्होंने युद्ध में अपने बेटे को खो दिया है और अपनी बहू और पोते के ठिकाने का पता नहीं लगा सके हैं, जिनके लिए वह लगातार खोजने का प्रयास करते हैं। अरुण, सुमिता के करीब आ जाता है। सुमिता संजय कुमार की प्रशंसा करती है बिना यह जाने कि वह और अरुण एक ही हैं। माथुर को पता चलता है कि अरुण उनके दोस्त चौधरी का भागा हुआ बेटा है और उन्हें अरुण के ठिकाने के बारे में बता देते हैं।
इस बीच, श्रीकांत गंभीर रूप से बीमार हो जाता है और डॉक्टर इसे अंतिम चरण का तपेदिक घोषित करते हैं। उसकी माँ उसके साथ कलकत्ता आती हैं। श्रीकांत को इस तरह देख कर अरुण चौंक जाता है और कैसे भी उसे बचाने की कसम खाता है। वह एक स्टेज शो आयोजित करने का फैसला करता है, हालांकि वह अंतिम मिनट तक ऐसा नहीं करने की ही सोचता रहता है। वह मंच पर गाता है और ऑपरेशन के लिए पर्याप्त पैसा कमाता है। सर्जन श्रीकांत की मां को माथुर की खोई हुई बहू के रूप में पहचान लेता है और उन्हें बताता है। श्रीकांत का ऑपरेशन सफल हो जाता है और वह अपने दादा के साथ फिर से मिल जाता है। अरुण के माता-पिता यह देखने के लिए कलकत्ता आते हैं कि उनका बेटा कैसे प्रसिद्ध हुआ। उसके पिता की गायन के बारे में राय बदल जाती है। आखिर में सभी की सुलह हो जाती है और सुमिता और अरुण की शादी हो जाती है।
बसव जयंती

बसव जयंती वीरशैव लिंगायत हिंदू धर्म का सर्वाधिक महत्त्वपूर्ण त्यौहार है। यह पूरे भारत में हर्षोल्लास सहित मनाया जाता है। इसमें लिंगायत मत के प्रसारक बसव की जयंती मनायी जाती है।
कार्कोट राजवंश

कर्कोट या कर्कोटक कश्मीर का एक कायस्थ क्षत्रिय राजवंश था, जिसने गोनंद वंश के पश्चात् कश्मीर पर अपना आधिपत्य जमाया। 'कर्कोट' पुराणों में वर्णित एक प्रसिद्ध नाग का नाम है। उसी के नाम पर इस वंश का नाम पड़ा।
सेर्रानो गोल्डेन मोजेक वाइरस

सेर्रानो गोल्डेन मोजेक वाइरस एक विषाणु है। यह पौधों में रोग उत्पन्न करता है।